ຊາວລາວອາເມຣິກັນ ຈຳນວນນຶ່ງ ບໍ່ໃຫ້ຄວາມສໍາຄັນ ກັບຄຳແນະນໍາ ປ້ອງກັນໂຄວິດ-19
ເຖິງແມ່ນມີການປະກາດ ໃຫ້ປະຕິບັດຕາມຄຳແນະນຳ ເພື່ອປ້ອງກັນ ການແຜ່ລະບາດໂຄວິດ-19 ແຕ່ຊາວລາວອາເມຣິກັຮໍນຈຳນວນນຶ່ງ ບໍ່ປະຕິບັດຕາມ ຈຶ່ງຕິດເຊື້ອ ແລະກໍປົກປິດ.
ຄົນອາເມຣິກັນເຊື້ອສາຍລາວຫຼາຍໆຄົນ ກໍບໍ່ແຕກຕ່າງຫຍັງກັບຄົນອາເມຣິກັນຜູ້ ທີ່ບໍ່ເຊື່ອ ຫຼືບໍ່ໃຫ້ຄວາມສົນໃຈກັບຄຳຮຽກຮ້ອງຂອງທາງການແພດໃຫ້ພາໃສ່ໜ້າ ກາກແລະຄຳແນະນຳຕ່າງໆ ເພື່ອປ້ອງກັນການແຜ່ລະບາດໂຄວິດ-19 ນັກເຄື່ອນໄຫວສັງຄົມລາວອາເມຣິກັນຄົນນຶ່ງ ທີ່ບໍ່ປະສົງອອກຊື່ຢູ່ເມືອງແວນຄູເວີ ລັດວໍຊິງຕັນ ຕັ້ງຢູ່ທາງພາກຕາເວັນຕົກສຽງເໜືອສຸດຂອງສະຫະລັດໄດ້ສະແດງ ເປັນຫ່ວງ ກ່ຽວກັບສະພາບການເປັນຢູ່ຂອງສະມາຊິກປະຊາຄົມລາວອາເມຣິກັນ ທີ່ບໍ່ໃຫ້ຄວາມສຳຄັນຕໍ່ກົດລະບຽບປ້ອງກັນໂຄວິດ19 ຊຶ່ງທ່ານໄດ້ກ່າວສູ່ ວີໂອເອ ຟັງວ່າ: ເທົ່າທີ່ຜ່ານມາ ໂຄວິດ-19 ທີ່ແຜ່ລາມອອກໄປຢູ່ທົ່ວໂລກນັ້ນ ບໍ່ໄດ້ເລືອກຊົນຊັ້ນ ວັນ ນະ ຜິວພັນ ແລະຄວາມເຊື່ອຖືດ້ານສາດສະໜາໃດໆ ຫຼາຍກວ່າ 1 ລ້້ານ 1 ແສນຄົນ ໄດ້ເສຍຊີວິດໄປແລ້ວ ແລະອີກກວ່າ 43 ລ້ານກວ່າຄົນ ໄດ້ຕິດເຊື້ອ ໂຄວິດ-19 ຢູ່ທົ່ວ ໂລກ ອີງຕາມລາຍງານຫລ້າສຸດຈາກ ສູນກາງຊັບພະຍາກອນ ໄວຣັສໂຄໂຣນາ ຂອງ ມະຫາວິທະຍາໄລ ຈອນສ໌ ຮັອບກິນສ໌ ທີ່ສະຫະລັດອາເມ ຣິກາ ພວກເຈົ້າໜ້າທີ່ມີ ຄວາມເປັນຫ່ວງທີ່ສຸດທີ່ຄື້ນຟອງໂຄວິດ-19ຈະກັບຄືນມາໃໝ່ອີກ ໃນລະດູໜາວຈະ ມາເຖິງນີ້